google/wiki40b huggingface dataset:
Traveling Wilburys Vol. 3

Historie

Selv om dette var deres andre utgivelse er albumet kalt Vol. 3. Ifølge Jeff Lynne, «That was George’s idea. He said, ‘Let’s confuse the buggers.’»
Fordi dynamikken i bandet hadde forandret seg etter Roy Orbisons bortgang, så bestemte de fire resterende medlemmene seg for å bytte ut Wilbury-pseudonymene sine til: Spike (George Harrison), Clayton (Jeff Lynne), Muddy (Tom Petty) og Boo (Bob Dylan). Harrison og Lynne produserte igjen, innspillingen skjedde våren 1990. En coverversjon av låten  «Nobody’s Child» ble satt til side for et veldedighetsalbum.
Traveling Wilburys Vol. 3 ble utgitt i oktober 1990 og ble godt mottatt, men ikke like godt som forgjengeren. Både «She’s My Baby» (2.-plass på album rock-listen) og «Inside Out» (16.-plass på album rock-listen) ble radiohits og albumet nådde 14.-plass i Storbritannia og 11.-plass USA, hvor det også solgte til platina.
Det har vært spekulasjoner om flere Wilbury-utgivelser, men Harrisons bortgang i 2001 blir sett på som slutten på noen som helst framtidige Wilbury-prosjekter. Harrison har vært den uoffisielle lederen av gruppen og hans familie eier rettighetene til begge albumene.
Traveling Wilburys Vol. 3 er dedikert til Lefty Wilbury (Roy Orbison).
Etter at George Harrisons distrubusjonsavtale med Warner Bros. Records gikk ut i 1995, ble eieretten overført til Dark Horse Records-katalogen og rettighetene til de to Traveling Wilburys-albumene gitt til Harrison, og albumene gikk ut av trykk.  12. juni, 2007 ble Traveling Wilburys Vol. 1 og Vol. 3 gjenutgitt av Rhino Records som The Traveling Wilburys Collection, og utgitt sammen med bonusspor og en DVD. Boksen debuterte som nummer 1 på UK Albums Chart og som nummer 9 på Billboard 200.
Progressivisme

Politikk

Typiske idéer innenfor politisk progressivisme er demokrati, frihet, allmenn stemmerett, blandingsøkonomi, sosial rettferdighet hvor en er tilhengere av velferdsstatsmodellen, og dens universialisme, arbeidernes rettigheter osv. I amerikansk politikk er progressivisme forbundet med venstreorienterte idéer som man finner igjen i Det demokratiske partiet. Progressivisme kan på mange måter ses på som en amerikansk versjon av sosialdemokratisk politikk. Progressivismen er ofte knyttet til en pragmatisk og reformvennlig politikk hvor grunntanken er frihet, rettferdighet og sosial utjevning der statlige ordninger garanterer det enkelte samfunnsmedlemmets trygghet for liv, helse og velferd. Progressivismen forutsetter statlige inngrep i den kapitalistiske økonomien for blant annet å fordele godene.

Musikk

I musikken finner man sjangre som progressiv rock og progg, hvor sistnevnte er mer eller mindre knyttet til politisk progressivisme.

Pedagogikk

Pedagogiske teorier som tar utgangspunkt i barnets aldersbestemte utvikling og vilje til å lære. Pragmatisten John Dewey fikk stor betydning for den progressjonistiske pedagogikken i kraft av slagordet «learning by doing» («læring gjennom handling»): Å lære er ikke å tilegne seg allerede eksisterende viten, men gjennom erfaringsbearbeidingen å utvikle viten.
Nødprevensjon

Nødprevensjon, etterprevensjon eller angrepille som det ofte kalles, er prevensjon som brukes etter at et samleie er gjennomført. Dette skiller det fra andre prevensjonsmidler som tas i bruk før samleiet. Den må ikke forveksles med en abortpille som brukes etter at egget har festet seg på livmorslimhinnen.
Det finnes ulike former for nødprevensjon; spiralmetoden, Yuzpe-metoden (p-pillemetoden) og gestagenpille. Det må nevnes at ikke alle er enig i å kalle disse metodene for prevensjon, da ikke alle metodene hindrer at sædcellen smelter sammen med eggcellen (befruktning/fertilisering), men kan også virke ved å hindre at det befruktede egget i å feste seg til livmorslimhinnen. Dette gjelder først og fremst bruk av spiral som nødprevensjon. De to andre metodene virker først og fremst ved å forhindre eggløsningen.

Spiral

Her brukes kobberspiral (ikke hormonspiral). Spiral kan benyttes inntil fem dager etter antatt tidspunkt for eggløsning. Fordelen med spiral i forhold til de andre metodene er at den kan benyttes etter 72 timer.
Spiralen kan beholdes til videre prevensjonsbruk eller fjernes etter neste menstruasjon.

Yuzpe-metoden

Denne metoden ble utviklet av den kanadiske professoren A. Albert Yuzpe som i 1974 publiserte den første studien som viste at det var en trygg og effektiv metode. Selv om metoden har vært tilgjengelig i årevis var den ikke gjort allment kjent før mange år senere. Metoden går ut på å ta en dose av østrogen og progesteron/gestagen innen 72 timer etter samleie. Man kan bruke vanlige p-piller i spesielle doser avhengig av hvilket preparat man har.

Gestagenpille

Dette er det de fleste mener er «angrepillen». Det er en pille som i motsetning til Yuzpe-metoden bare består av gestagen (levonorgestrel). Medikamentet virker hovedsakelig ved å hindre eggløsning. Grunnen til at medikamentet er kontroversielt er at det i noen tilfeller kan være at den virker ved å hindre at et befruktet egg fester seg i livmoren, men det er ennå ikke funnet bevis for dette. Tvert imot viser enkelte studier at effekten av pillen uteblir om den inntas etter eggløsningen. Andre studier har vist at effekten i å hindre eggløsning er omtrent like stor som den generelle effekten i å hindre graviditet, noe som tyder på at det kan være den eneste måten medikamentet virker på.
Black Label Society

Historie

Zakk Wylde var tidligere gitarist i bandet til Ozzy Osbourne, men da Ozzy midlertidig pensjonerte seg i 1992 gikk Zakk solo. Zakk har for øvrig fortsatt et godt forhold til sin kollega Ozzy, og Black Label Society er et fast innslag på Osbournes velkjente Ozzfest-turné.
Som soloartist hadde han et avslått tilbud om å spille i Guns N' Roses bak seg da han stiftet Black Label Society i 1998.
Shot to Hell, bandets niende album, kunne stilmessig vært laget under heavy metalens storhetstid på 1980-tallet. Bandet spiller her typisk amerikansk heavy metal med hes vokal og tunge riff.
Endre Tvinnereim

Utdannelse

Tvinnereim fullførte i 2005 doktorgraden på Harvard University, med tittelen "Democracy in Europe's Regions: Party Competition, Government 
Accountability, and Citizen Satisfaction" . Han hadde før den tid studert ved Columbia university og Universitetet i Bergen.

Politiker

Foran kommunevalget i 2011 i Bergen var Tvinnereim en av initiativtakerne bak en lokalliste som fikk navnet Byluftlisten. Formålet var å få gjort noe med den ekstremt dårlige luften i Bergen sentrum og de nærliggende områder om vinteren. Initiativtakerne mente at ingen av de eksisterende partier gjorde nok med dette problemet. Tvinnereim kom inn i Bystyret som eneste representant for denne listen. Høsten 2014 meldte han seg inn i Arbeiderpartiet, og vil stå på deres liste til lokalvalget i Bergen i 2015. Han vil fortsette perioden ut som bystyrerepresentant for Byluftlisten.

Forsker

Tvinnereim har stort sett forsket på luftforurensning og klimaendring, samt tilhørende kvotehandel. Han er for tiden ansatt ved Rokkansenteret. Se CV for ytterligere detaljer  .
Yavin

Slaget ved Yavin

Slaget ved Yavin danner utgangspunktet for kalendersystemet som benyttes i Star Wars, hvor BBY er «Before Battle of Yavin» (før slaget ved Yavin) og ABY er «After Battle of Yavin» (etter slaget ved Yavin).
Selve slaget finner sted i Episode IV: Et nytt håp etter at Prinsesse Leia blir befridd fra Dødsstjernen. Det galaktiske imperiet klarer å spore Leias flukt til Opprøreralliansens base på en av Yavin 4s måner. Opprørerne må derfor ødelegge Dødsstjernen før den rekker å bruke sin dødelige stråle for å ødelegge hele månen. Slaget ender med seier til Opprøreralliansen da Luke Skywalker klarer å sende en stråleladning mot Dødsstjernens svake punkt, den ytre enden av en kanal som leder direkte inn til den sentrale reaktoren i Dødsstjernens energisystem. Som en følge av denne ladningens ankomst i reaktoren, eksploderer reaktoren så kraftig at hele Dødsstjernen oppløses i småbiter (synliggjort i filmen tilsvarende en fyrverkeri-eksplosjon).
Paridea

Utseende

Middelsstore (gjerne 6 - 7 millimeter), noe pæreformede, halvmatte bladbiller. Hode og pronotum er gjerne rødlige, dekkvingene gulaktige med svarte tegninger. Antennene er tynne og kortere enn kroppen. Pronotum er rundet, en del smalere enn dekkvingene, som er betydelig utvidet bakover.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.

Utbredelse

Slekten forekommer i Asia (mot vest til Pakistan).
Second Coming

Second Coming er det andre albumet til det britiske bandet The Stone Roses. Albumet kom ut i 1994, 5 år etter bandets første album The Stone Roses. Albumet fikk ikke så gode kritikker som det første albumet.
Innspillingen begynte i 1992, men platen kom ikke ut før desember 1994.
Sylvia Pankhurst

Bakgrunn

Hun var datter av doktor Richard Pankhurst og hans kone Emmeline Pankhurst, som begge var medlemmer av det britiske Independent Labour Party og som var meget opptatt av kvinners rettigheter. Pankhurst og hennes søstre studere alle sammen ved Manchester High School for Girls. Hennes søster, Christabel, ble også en aktivist for kvinners rettigheter.

Politisk engasjement

I 1906 begynte Sylvia Pankhurst å jobbe full tid med Women's Social and Political Union (WSPU) sammen med sin søster og sin mor. I 1914 brøt Pankhurst med WSPU på grunn av uenigheter med den veien WSPU hadde slått inn på de siste årene. Pankhurst ble på 1920-tallet medlem av det nylig grunnlagte Communist Party of Great Britain (CPGB) men hun var uenig med Vladimir Lenin når det gjaldt flere av de viktigste punktene i kommunistisk teori og strategi.
I 1927 fødte hun sønnen Richard. Da hun nektet å gifte seg med barnets far, brøt hennes egen mor, Emmeline Pankhurst, med henne og de snakket aldri sammen igjen.
Pankhurst ble en nær venn og rådgiver for den etiopiske keiser Haile Selassie og hun flyttet til Addis Abeba i 1956, sammen med sønnen Richard som fortsatte å bo i Etiopia etter morens død fire år senere. I Etiopia grunnla Pankhurst et månedlig tidsskrift, som fikk navnet Etiopia Observer. Dette magasinet rapporterte om de mange aspekter innen etiopiske liv og utvikling. 
Hun døde i 1960, og fikk en full statsbegravelse i Etiopia. Sylvia Pankhurst ble den eneste utlending som ble begravd foran Hellige Trefoldighets katedral i Addis Abeba, et sted som ellers er reservert for etiopiske patrioter som har dødd i krig.
Dietrich von Choltitz

Tidlig militær karriere

Under den første verdenskrig var Choltitz løytnant i den saksiske hærs infanteri på vestfronten. Han ble alvorlig såret i oktober 1914. Han forble i Reichswehr under Weimarrepublikken og ble kaptein i kavaleriet i 1929. Senere ble han kommandant for 3. bataljon av 16. Luftlande-Infanterieregiment.

Andre verdenskrig

von Choltitz hadde under den andre verdenskrig en rekke militære kommandoer. I årene 1940–1942 ledet han deler av, og så senere hele, det 16. infanteriregiment. Hans luftbårne styrker var med på okkupasjonen av Rotterdam ved luftlandinger i 1940, noe som førte til at han ble dekorert med Jernkorset. I september 1940 ble han leder for hele regimentet.
I krigen mot Sovjetunionen var Choltitzs med på beleiringen av Sevastopol i juni 1942. Samme år ble han generalmajor og i 1943 generalløytnant. Han var også i tillegg assisterende kommandant av 260. infanteridivisjon og kommandant for 48. Panzerkorps. Fra mars 1944 tjenestegjorde han ved fronten i Italia og fra juni 1944 på vestfronten.

Kommandant for Paris

I august 1944 ble han utnevnt av Adolf Hitler personlig til Wehrmachtkommandant for Paris. Kommandanturet var ved Place de l'Opéra og generalen bodde i Hôtel Le Meurice på 228 Rue de Rivoli. Choltitz kom til Paris, som etterfølger av den avløste kommandant Hans von Boineburg-Lengsfeld, den 9. august 1944.
Hitler anså ham som rett mann til å sørge for å utføre for den eventuelle, men planlagte ødeleggelse av de viktigere monumenter i den franske hovedstaden.
Han bisto deretter også de frie franske styrker, som var de første til å innta byen, ved å overbevise de spredte tyske styrker til å kapitulere ved å selv kjøre rundt i en høyttalerbil i det sentrale Paris. Hans ordre ble adlydt av de fleste arméenheter. 
I sin tid som kommandant forhandlet Choltitz via den svenske generalkonsulen i Paris, Raoul Nordling, og dennes bror Rolf Nordling, med såvel den franske motstandsbevegelsen som franske militære, og den 25. august kapitulerte han og en styrke på 17 000 mann til den franske general Philippe Leclerc og lederen for motstandsbevegelsen Henri Rol-Tanguy på Gare Montparnasse. For sin fortjeneste å ha forhindret et nytt Stalingrad ble han av noen ansett som «Paris' redningsmann».
Pål Eide

Poengstatistikk

Sesongen 96/97: 18 mål 16 assist. 34 poeng totalt

Sesongen 97/98: 9 mål 17 assist. 26 poeng totalt

Sesongen 98/99: 14 mål 22 assist. 36 poeng totalt

Sesongen 99/00: 9 mål 14 assist. 23 poeng totalt

Sesongen 00/01: 13 mål 13 assist. 26 poeng totalt

Sesongen 01/02: 12 mål 13 assist. 25 poeng totalt

Sesongen 02/03: 4 mål 16 assist. 20 poeng totalt
Snefjord

Snefjord (også kalt Snøfjord), er ei bygd i Måsøy kommune i Finnmark, ved fylkesvei 889, ca 35 km sør for kommunesenteret Havøysund. Bygda har tidligere hatt posthus, bank, dagligvarebutikk, grunnskole og fiskebruk. Fra 1975 var det fergeforbindelse til Havøysund, frem til veiforbindelsen åpnet i 1988.
Hovednæringa i bygda har alltid vært fiske, og på 1980- og 90-tallet var det et lakseoppdrett på fjorden. Dette oppdrettet var ikke lønnsomt, så det ble til slutt lagt ned. I 2011 startet det nytt lakseoppdett. Lokalbutikken H. Guldbrandsen A/S var  i drift fra 1932 til 2004. Til gjengjeld er det startet ei kro ved Snefjordelva, som er et av to samlingspunkt som er igjen i bygda. Kroen ble lagt ned i 2011. Samlingspunktet nå er Sanitetsforeningen. Sanitetskvinnene har eget hus lokalisert ved gamle skolen i Snefjord.
Snefjord har også flere foreninger: Idrettslag, bygdelag, jeger og fiskeforening og båtforening. 
Snefjord preges ellers av hyttebebyggelse.
Noe av det Snefjord er mest kjent for de to siste årene er Snefjord Highland Games. Dette har vært inspirert av de skotske «Highland Gatherings».
Río de Oro

Río de Oro (spansk for «Gullelven», arabisk: وادي الذهب – wādī-að-ðahab, ofte transkribert til Oued Edhahab), er, sammen med Saguia el-Hamra, et av de to territoriene som utgjorde Spansk Sahara etter 1969. Området ble opprinnelig underlagt Spania sent på 1800-tallet. Navnet kommer av en øst-til-vestgående elv som opprinnelig skulle ha rent gjennom området. Elven var antatt å ha tørket ut – en wadi – som navnet viser til, eller å ha forsvunnet under bakken.
Navnet er en videreføring av det portugisiske navnet Rio do Ouro som ble gitt av portugisiske sjømenn, selv om det aldri har blitt funnet gull hverken i gulfvannet (sannsynligvis antatt å være del av elven), eller i nærområdet.
Med beliggenhet i sør i Vest-Sahara ligger territoriet mellom 26° nord, og 21° 20' sør. Området er omtrent 184 000 km² – to tredjedeler av Spansk Sahara. Den tidligere provinshovedstaden dannet av spanske kolonister var Villa Cisneros, mens byens navn under marokkansk administrasjon ble ad-Dakhla.
Slaget ved Río de Oro var et sjøslag mellom to skip, utkjempet i august 1914, under første verdenskrig. En britisk armert krysser angrep den tyske støttekrysseren SS «Kaiser Wilhelm der Grosse» utenfor den spanske kolonien.
I 1975 trakk spanierne seg fra området og Vest-Sahara ble delt mellom Mauritania og Marokko, selv om denne oppdelingen ble bestridt av Polisariofronten. Delelinjen gikk halvveis gjennom Río de Oro, og Marokko overtok den nordlige delen samt Saguia el-Hamra, og Mauritania annekterte den nedre tredjedelen som en provins med navn Tiris al-Gharbiyya (Vest-Tiris). Provinshovedstaden ble kalt Dakhla. Etter en katastrofal fireårskrig med Polisarioen, ga Mauritania opp Tiris al-Gharbiyya, trakk seg ut av Vest-Sahara, og lot Marokko og Polisarioen være eneste deltakere i konflikten. Konflikten har enda ikke blitt løst, selv om det har vært våpenhvile siden 1991.
Området er i dag delt av Marokkos barriere i Vest-Sahara, med marokkansk okkupasjon vest for muren, mens den Polisario-kontrollerte Frisonen tilhører Den saharawiske arabiske demokratiske republikk i øst. Disse sonene ble midlertidige delområder etter en forhandling gjennom MINURSO-våpenhvilen.

Trivia

I Jon Michelets epos En sjøens helt - Blodige strender brukes Rio de Oro som navn på en stengt hemmelig aksjon utenfor Afrikas vestkyst
Bicêtre

Bicêtre var i eldre tid en landsby ca 4,5 kilometer sør for det sentrale Paris i Frankrike. Det ble oppslukt av byens vekst og er blitt en del av kommunen Le Kremlin-Bicêtre i storbyområdet.
I 1285 ble det oppført et slott her av biskopen av Winchester, som landsbyen så ble oppkalt etter (selv om stavemåten ligger langt fra den engelske). Bicêtre kom i 1346 under kronen, og slottet ble i 1656 aptert til asyl for oldinger og dårer. Dets mest notoriske gjest var Marquis de Sade. Senere ble det også innrettet såkalte idiotskoler der.
Her finnes også et fort, som utgjorde et ledd i det store festningsbeltet omkring Paris.
Den 3.-5. september 1792 var Bicêtre skueeplass for en mengde blodsscener, som stod i samband med septembermordene.
Bicêtre er også kjent som det asyl der superintendent Philippe Pinel, muligens som den første, introduserte humane metoder innen behandlingen av de mentalt syke, i 1793.
BK Häcken

Historikk

Klubben ble grunnlagt i 1940 av noen gutter som ville spille fotball. Først ville de kalle seg BK Kick men det navnet var opptatt. Derfor valgte de navnet fra den hekken (häck) de brukte å spille bak.

Allsvenskan

I 1983 debuterte laget i Allsvenskan, men ble der kun én sesong. Først ti år senere, i 1993, spilte laget i Allsvenskan for andre gang. Da ble det en sjetteplass, den beste plasseringen hittil, men sesongen derpå ble det igjen nedrykk. I 1998 ble det én sesong i Allsvenskan, laget endte på en trettendeplass og det ble nedrykk. Sesongene 2000 og 2001 spilte Häcken igjen i Allsvenskan, første året ble det tolvteplass og kvalifiseringskamp mot Mjällby (9-8 sammenlagt) og i 2001 ble det trettendeplass og nedrykk. I 2005 spilte laget én sesong i Allsvenskan. De endte på tolvteplass og etter kvalifiseringskamp mot IF Brommapojkarna ble det nedrykk til Superettan.

Spillere

Den kanskje mest kjente spilleren fra Häcken er Kim Källström som spilte 69 kamper i perioden 1997-2001. Han har spilt 21 U21-landskamper og 48 A-landskamper. Idag spiller han på Arsenal FC på lån fra Spartak Moskva.
Erobringen av Menorca i 1708

Erobringen av Menorca foregikk fra den 14. til den 21. september 1708, da øya Menorca ble erobret fra Spania av britisk-nederlandske styrker på vegne av Karl VI av Det tysk-romerske riket, den østerrikske tronpretendenten til den spanske tronen under den spanske arvefølgekrigen. Britene annekterte senere øya som sitt eget område under Freden i Utrecht i 1713.

Bakgrunn

Siden 1702 var det blitt kjempet en krig om hvem som skulle arve den spanske tronen. Britene og nederlenderne støttet den østerrikske kandidaten, mens Frankrike og deres allierte støttet en fransk kandidat. I 1704 hadde en engelsk-nederlandsk flåte erobret Gibraltar og slått en spansk flåte i slaget ved Vélez-Málaga. De allierte styrkene hadde også gått i land i Catalonia hvor de erobret Barcelona i 1705. Katalanarane støttet i hovedsak den østerrikske kandidaten og mange ble med i styrkene til de allierte.

Landgang

Den 14. september 1708 gikk en engelsk-nederlandsk marinestyrke kommandert av general James Stanhope i land på øya Menorca og beleiret hovedstaden Mahón. Innbyggerne på øya var som fleste katalananere for Østerrike, og tok imot britene og nederlenderne som frigjørere. En uke senere overga den fransk-spanske garnisonen seg.

Ettervirkning

Britene innså potensialet til Menorca som en britisk marinebase og ønsket å ta full kontroll over øya. Dette ble anerkjent med freden i Utrecht. Etter dette økte handelen på øya og britene økte velstanden på øya ved å ved å bygge opp mange av festningsverkene der.
Britene okkuperte øya av og på frem til 1802 da den omsider ble gitt tilbake til Spania for godt. I løpet av denne perioden ble Menorca en viktig del av det britiske trygghetsnettverket i Middelhavet med en stor marinebase.
Heinrich Jacob Goldschmidt

Familie

Heinrich Goldschmidt var sønn av fabrikant Salomon Goldschmidt (1823-1902) og Julie von Portheim. Han giftet seg i 1887 med Amelie Kochne (1864-1929). Deres sønn Victor Moritz Goldschmidt ble professor ved Universitetet i Oslo i likhet med sin far. Goldschmidt gikk med pensjon i 1929 samme år som han ble enkemann. Sønnen Victor var da professor i Göttingen. De flyttet dit sammen, tok med seg den norske husholdersken og kjøpte hus. Etter tiltagende antisemittisme etter Hitlers maktovertakelse i 1933 forlot de Tyskland i 1935 og reiste tilbake til Norge. Emigranter fikk bare ta med seg 10 mark ut av landet. I 1942 skulle Victor deporteres til Auschwitz sammen med de andre norske jødene og ble uventet sluppet fri da han var på vei om bord i DS «Donau». Han flyktet deretter til Sverige.

Akademisk karriere

Etter doktorgraden i 1881 på avhandlingen Über die Darstellung und Oxydation der Sebacinsäure sowie über einige neue Derivate der Glutarsäure var han professor flere steder. I  1901 kom han til Kjemisk institutt (UiO) for å overta professoratet i  kjemi etter Peter Waage, hvori David Hercules Tornøe hadde sittet midlertidig fra 1899. Hans sønn Victor Goldschmidt (1888–1947) var også kjemiprofessor samme sted 1914–29.
Odd Hassel var elev av Goldschmidt. Både far og sønn Goldschmidt hadde stor betydning for Hassel.
Heinrich pensjonerte seg i 1929 og Ellen Gleditsch overtok professoratet. Han flyttet med sønnen til Göttingen hvor de bodde til 1935 da de returnerte til Norge.
Karate under Asialekene 1998

Karate under Asialekene 1998. Karate var en av flere sporter under de trettende Asialekene som ble arrangert i Bangkok i Thailand. Det var andre gangen karate var med på programmet i Asialekene. Konkurransen ble avviklet i perioden 15. til 17. desember 1998. Det var sju vektklasser for menn og fire for kvinner. Alle tapende semifinalister fikk bronsemedaljer. Japan ble beste nasjon med fem gullmedaljer foran Malaysia med to.
Nalanda College, Colombo

Nalanda College Colombo (Singalesisk:නාලන්දා විද්‍යාලය, කොළඹ) er en offentlig Theravada-buddhistisk nasjonal skole i Colombo, Sri Lanka som er kontrollert av den sentrale regjeringen. Skolen ble opprettet av P. de S. Kularatne som en avelegger av Ananda College Colombo og ble registrert som en separat skole den 1. november 1925.
Mionochroma

Utseende

Middelsstore, avlange, stort sett metallisk fargede trebukker. Hodet er ikke påfallende forlenget. Antennene er middels kraftige og betydelig lengre enn kroppen. Pronotum er avrundet sekskantet. Dekkvingene er noe avsmalnende bakover, ofte med en lysere sømstripe. Beina er lange og slanke, lårene gjerne mer eller mindre rødlige.

Levevis

Larvene utvikler seg i ved av løvtrær.

Utbredelse

Slekten er vidt utbredt i Mellom- og Sør-Amerika inkludert Karibia.